HR
L 141/44
Službeni list Europske unije
31.5.2023.
PROVEDBENA ODLUKA KOMISIJE (EU) 2023/1053 оd 30. svibnja 2023.
o utvrđivanju pravila za primjenu Uredbe (EU) 2023/588 Europskog parlamenta i Vijeća u pogledu operativnih zahtjeva za usluge za državne potrebe koje se pružaju u okviru Programa Unije za sigurnu povezivost i njegova portfelja usluga
EUROPSKA KOMISIJA,
uzimajući u obzir Ugovor o funkcioniranju Europske unije, uzimajući u obzir Uredbu (EU) 2023/588 Europskog parlamenta i Vijeća od 15. ožujka 2023. o uspostavi Programa Unije za sigurnu povezivost za razdoblje 2023. – 2027.
(1), a posebno njezin članak 9. stavak 2. i članak 10. stavke 4. i 5., budući da: (1)
Cilj je Programa Unije za sigurnu povezivost, uspostavljenog Uredbom (EU) 2023/588, osigurati pružanje i dugoročnu dostupnost diljem svijeta neprekinutog pristupa sigurnim, autonomnim, pouzdanim i troškovno učinkovitim satelitskim komunikacijskim uslugama za državne potrebe državnim korisnicima uspostavom sustava za sigurnu povezivost pod civilnim nadzorom.
(2)
Trebalo bi utvrditi operativne zahtjeve Programa Unije za sigurnu povezivost u obliku tehničkih specifikacija i provedbenih planova za usluge za državne potrebe koje se posebno odnose na upravljanje krizama, nadzor i upravljanje ključnom infrastrukturom, uključujući diplomatske i obrambene komunikacijske mreže i druge potrebe korisnika koje je ovlastila vlada.
(3)
Trebalo bi uspostaviti portfelj usluga za državne potrebe, uključujući usluge koje su na temelju državne infrastrukture ograničene na korisnike koje je ovlastila vlada, kao i usluge za korisnike koje je ovlastila vlada na temelju komercijalne infrastrukture, kao što su sigurna usluga niske latencije na svjetskoj razini ili uskopojasna usluga na svjetskoj razini.
U portfelju usluga za državne potrebe trebao bi se uzeti u obzir portfelj usluga državnih satelitskih komunikacija („GOVSATCOM”) uspostavljenih u okviru Uredbe (EU) 2021/696 Europskog parlamenta i Vijeća (2).
(4)
Mjere predviđene ovom Odlukom u skladu su s mišljenjem Programskog odbora osnovanog na temelju članka 107.
Uredbe (EU) 2021/696,
DONIJELA JE OVU ODLUKU:
Članak 1.
Portfelj usluga za državne potrebe koje se pružaju u okviru Programa Unije za sigurnu povezivost 1.
Sustav za provedbu Programa Unije za sigurnu povezivost osmišljen je tako da pruža ili omogućuje sljedeće satelitske komunikacijske usluge: (a) sljedeće usluge koje se nude korisnicima koje je ovlastila vlada na temelju državne infrastrukture: i. usluga br. 1: pouzdana usluga niske latencije na svjetskoj razini; ii. usluga br. 2: prijenos svemirskih podataka; (1) SL L 79, 17.3.2023., str. 1.
(2) Uredba (EU) 2021/696 Europskog parlamenta i Vijeća od 28. travnja 2021. o uspostavi Svemirskog programa Unije i osnivanju Agencije Europske unije za svemirski program te o stavljanju izvan snage uredaba (EU) br.
912/2010, (EU) br. 1285/2013 i (EU) br. 377/2014 i Odluke br.
541/2014/EU (SL L 170.
12.5.2021., str. 69.)